《陈春渠先生过冬花庵话旧》
清代·奚冈

载酒红桥赋柳枝，廿年回首不堪思。图书已散江淹宅，荷芰应荒山简池。

往事孤云无定迹，旧交寒竹有真姿。知君老去情多感，不敢临风诵此诗。

作者简介：（1746—1803）浙江钱塘人，字纯章，号铁生，别号有蒙道士、蒙泉外史、蝶野子、鹤渚生、散木居士。不应科举，寄情诗画。山水花石，逸韵超隽。曾游日本，名噪海外。乾隆时，征孝廉方正，辞不就。有《冬花庵烬余稿》。